વેન્ડરર્સ ગ્રાઉન્ડ પર ગુલાબી પોષાક રમાતી મેચમાં સાઉથ આફ્રિકા ક્યારેય હાર્યું નથી અને આજે પણ આફ્રિકનોએ આ વિક્રમ બરકરાર રાખ્યો હતો. ગુલાબી પોષાકમાં આ મેચ રમવા પાછળ સાઉથ આફ્રિકન ટીમનો હેતુ મોટા પાયે સમાજસેવા કરવાનો હોય છે. બ્રેસ્ટ કેન્સરથી પીડાતી મહિલાઓ માટે ગુલાબી પોષાકમાં મેચ રમીને ટીમ ફંડ ભેગું કરે છે. આ મેચમાં સાઉથ આફ્રિકન ટીમે ૧૬ લાખ રેન્ડથી વધુનું ફંડ એકત્ર કર્યું હતું, જે બ્રેસ્ટ કેન્સરથી પીડાતી મહિલાઓની સારવાર માટે વાપરવામાં આવશે.